ભારતના ભવ્ય ઇતિહાસ પાસે સત્યપ્રેમી મહાત્મા ગાંધી, બેજોડ નિર્ણય-શક્તિ ધરાવતા સરદાર પટેલ, લખલૂટ હિંમત ધરાવતા ભગત સિંહ, તો સૌની ભલાઈમાં પોતાનું ભલું ઇચ્છનારા ગુરુ ગોવિંદસાહેબ જેવા મહાનુભાવો છે. આ બધા મહાનુભવો ઇતિહાસમાં જ નહીં, આજના વર્તમાનમાં પણ છે અને તે દરેકેદરેક વ્યક્તિમાં છે એવી વિચારધારાની ફિલ્મ ‘સિંહ સાબ ધ ગ્રેટ’નું મ્યુઝિક આનંદ રાજ આનંદનું છે, તો ફિલ્મના ટાઇટલ-ટ્રૅક સાથે સિંગર સોનુ નિગમ પણ મ્યુઝિક-ડિરેક્ટર બન્યો છે. મ્યુઝિક પંજાબમાં હિટ થયું છે, પણ બાકીના ભાગમાં મ્યુઝિક ઍવરેજ પુરવાર થયું છે. ડિરેક્ટર અનિલ શર્મા અને ઍક્ટર સની દેઓલ વચ્ચે અદ્ભુત કેમિસ્ટ્રી રહી છે, જે ફિલ્મનો સૌથી મોટો પ્લસ પૉઇન્ટ પણ છે.